Rinalds Grants

Rinalds Grants (1974) ir latviešu garīdznieks, Latvijas Evaņģēliski luteriskās baznīcas (LELB) arhibīskaps (kopš 2025).

 Dzīvesgājums 
Dzimis 1974. gadā Saldū.
1992. gadā uzsāka tieslietu studijas Latvijas Policijas akadēmijā, strādāja par izmeklētāju Saldus policijas nodaļā. 1994. gadā viņu kristīja un iesvētīja Saldus Svētā Jāņa draudzē. Pēc Policijas akadēmijas absolvēšanas strādāja par vecāko inspektoru Latvijas Nacionālajā Interpola birojā (1998–2001). Līdztekus studēja LELB Lutera akadēmijā (1997–2000), tad LU Teoloģijas fakultātē (2001-2005). 2000. gadā sāka kalpot Rīgas Vecajā Sv. Ģertrūdes draudzē.
2017. gadā Grants kļuva par Lutera Akadēmijas rektora vietnieku, 2019. gadā par LELB Rīgas iecirkņa prāvestu. 2022. gadā Grantu konsekrēja par LELB Rīgas arhidiecēzes palīgbīskapu.Rinalda Granta CV 

2025. gada 7. jūnijā LELB sinodē Rinaldu Grantu ievēlēja par LELB arhibīskapu. Viņu ieveda amatā 30. augustā Rīgas Doma katedrālē.Svinīgā dievkalpojumā amatā iecelts jaunais luterāņu arhibīskaps Rinalds Grants lsm.lv 2025. gada 30. augustā

 Skatīt arī 
 Latvijas Evaņģēliski luteriskās baznīcas arhibīskapi

 Atsauces 

Kategorija:1974. gadā dzimušie
Kategorija:Luterāņu arhibīskapi
Kategorija:Latvijas luterāņu bīskapi
Kategorija:Latvijas Universitātes absolventi
Kategorija:Saldū dzimušie